\_\_\_\_\_, בן \_\_\_\_\_, ו \_\_\_\_\_, בת \_\_\_\_\_, נכנסו בברית הנישואים.

באמצעות טקס זה אנו מאשררים את מחויבותנו זה לזו בפני עדים אלה, משפחתנו וחברינו. טבעות אלו מסמלות את כוונתנו לקיים זה את זו ולדאוג זה לזו כבני-זוג אוהבים ותומכים לחיים, ולנהוג האחד בשנייה בכבוד וביושר בעת שניצור יחד את עתידנו המשותף. מי ייתן ותמיד נהיה מודעים לכך שהזמן שאנו מבלים יחד הוא מתנה, ואסירי תודה על כך שאנו זוכים להתעורר יחד מדי יום. אנו מתחייבים להיות שותפים שווים, חברים אוהבים ובני-זוג תומכים לכל אורך חיינו. להיות רגישים בכל עת האחד לצרכי השנייה, ולחלוק את שמחות החיים; לנחם ולהגן זה על זו ברגעי הצער בחיינו. מעתה, חיינו שזורים זה בזה לעד.

נתמוך אחד בשנייה ונאתגר זה את זו בסבלנות להפוך לבני האדם שנועדנו להיות, ובה בעת נזכיר אחד לשנייה מי אנחנו היום. נרקום קשר עמוק ואינטימי, ובה בעת נכבד את העצמאות ונעודד את הצמיחה האישית של כל אחד מאיתנו. נעשה כמיטב יכולתנו למעט בכעס ולסלוח בקלות, נשאף לפתור את המחלוקות בינינו בכבוד ובאמצעות תקשורת פתוחה, הקשבה כנה ונכונות לפשרה.

אנו מבטיחים לכבד את אבותינו, את משפחותינו ואת קהילותינו; לנצור את המסורות שירשנו, ליהנות מהן ולהמשיכן, ולהוקיר את מורשתנו. יחד נקים בית ונמלאו באהבה, בלמידה, בנדיבות, באמפתיה, בכנות, באמון ובצחוק. מי ייתן ונחיה כל יום כאילו זהו היום הראשון, האחרון, והיחיד שבו נזכה להיות האחד עם השנייה.

כך, מוקפים בבני משפחה ובחברים, אנו נכנסים בלב שלם בברית זו של שותפות ואהבה.

מי ייתן וברית זו תשמש נר לרגלינו ותאיר את חיי הנישואים שלנו במסענו המשותף בשביל החיים העקלקל. בהכרת תודה ובענווה, אנו מתחילים את חיינו כאחד.

הכלה

החתן

עד

עד

עורך הטקס